«Այս պայքարի մեջ եմ արդեն 3 տարի, որն ուղղված է Վանաձորի «Կույրերի միավորում» ձեռնարկությունը փոշիացնելուն և հաստոցները վաճառելուն: Այդքան ահազանգել եմ, որ քանդում են հիմնարկները, եկեք օգնեք, տեր կանգնեք, բայց ոչ ոք այդ քանդողի ձեռքը չի բռնել: Կոնկրետ որևէ մեկի դեմ ոչ մի բան չունեմ, ես մեղադրում եմ ամբողջ վարչությանը, նախագահությանը, որոնց միշտ ահազանգել եմ, բայց իմ ասածը բանի տեղ չեն դրել: Եթե չքանդեին Վանաձորի մեր ձեռնարկությունը, ապա այն ի վիճակի կլիներ ապահովել աշխատանքով և արտադրանքով»,- Forrights-ի հետ զրույցում ցավով նշում էր տիկին Աղավնին և հայտարարում՝ իր խոսքերը հավաստող ապացույցներ ունի, սակայն դրանք չի հրապարակի. «Չեմ ուզում այդ քայլին գնալ»,- ի պատասխան ասաց նա: